Əziz Əliyev Muzeyi

Əziz Əliyev Muzeyi – Azərbaycanın Xaçmaz şəhərində yerləşən xatirə muzeyi. Azərbaycan dövlət xadimi Əziz Əliyevə həsr olunmuşdur.

 Tarixi 
İlk Əziz Əliyev Muzeyi 28 dekabr 2007-ci ildə açılmışdır. Lakin muzeyin vəziyyəti pis olduğu üçün yenidən yaradılmasına qərar verilmişdir.

Yeni muzey binasının tikintisinə 2013-cü ilin avqustunda başlanmışdır. Muzeyin təşkilində Milli Azərbaycan Tarixi Muzeyinin əməkdaşları köməklik göstərmişdirlər. Açılış mərasimi 25 dekabr 2013-cü ildə baş tutmuşdur. Mərasimində Dağıstan Respublikasından gələn 30 nəfərlik nümayəndə heyəti və Xaçmazın icra başçısı Şəmsəddin Xanbabayev iştirak etmişdir.

Əziz Əliyev həm Azərbaycanda, Dağıstan Respublikasındakı siyasi və ictimai fəaliyyəti ilə tanınmışdır. Muzeyin Xaçmaz rayonunda yaradılmasının səbəbi rayonun Dağıstan Respublikası ilə həmsərhəd olması və Dağıstandan gələcək ziyarətçilərin rahatlığını təmin etməkdir.

 Xüsusiyyətlər 
Muzey binası daş üzlüklə üzlənmiş binada yerləşir. Muzeyin qarşısında Əziz Əliyevin büstü qoyulmuşdur. Sahəsi 400 m² olan muzey 1 zal və 2 otaqdan ibarətdir. Muzeydə Əziz Əliyevin uşaqlıq, gənclik, tələbəlik, İkinci Dünya müharibəsi illərini, Ə. Əliyevin Dağıstanda siyasi fəaliyyətini əks etdirən 150-ə yaxın foto, rəsmi sənəd və eksponat sərgilənir.

 İstinadlar 

Kateqoriya:Xaçmaz rayonundakı muzeylər
Kateqoriya:Azərbaycandakı bioqrafik muzeylər